Wara kollaborazzjoni ferm tajba ma’ David Correy (mill-fama ta’ X Factor USA), Ira Losco tidher li għandha konnessjoni tajba mal-Brazil. Id-ditta popolari taż-żraben Brażiljana, IPANEMA li ikkollaboraw magħha biex hi tniedi il-video il-ġdid tagħha. “Shouldn’t Have to Bother” hija is-single il-ġdida mill-iktar album riċenti  ‘The Fire’ u għandha ħoss sajfi u bir-ritmu SoCa. Il-video li jaqa’ taħt direzzjoni  u produzzjoni ta’ ‘The Bigger Picture’ inġibed f’M’Scala u fiċ-Ċirkewwa, fuq ċattra kif ukoll fuq dgħajsa f’temp ta’ f’jumejn. Dan huwa it-tieni video li sar f’kollaborazzjoni  ma ‘The Bigger Picture’ wara “Me Luv U Long Time.” Ira Losco fisret il-ġbid ta’ dan il-video fil-baħar bħala sfida għax wieħed ikollu jħabbat wiċċu ma l-elementi. Qalet li madankollu ħadet gost ukoll għax setgħet tgawdi l-baħar sabiħ Malti malli bdiet is-sħana ta’ Ġunju. Ira Losco qalet ukoll li toħroġ video ma’ kull single mhix ħaġa faċli, pero dak kien l-għan tagħha b’dan l-album. “Shouldn’t Have To Bother” huwa il-ħames video mill-album ‘The Fire’ li żamm il-pożizzjoni numru no.1 għall-iktar minn 22 il-ġimgħa  fuq I tunes Malta kif ukoll baqa’ fit-Top 10 sa llum. Ira Losco qalet li din kienet waħda mill-ewwel siltiet li kitbet għal dan l-album li tgħallmek tieħu il-ħajja kif tiġi u tgħix għall-mument.